Vier dood in botsingVier mense is Sondagaand dood nadat ŉ afleweringsvoertuig en ŉ motor reg van voor gebots het op die N8 naby Botshabelo in die Vrystaat. Santi Steinmann, woordvoerder van Netcare911, sê vier mense is op die toneel dood verklaar terwyl drie mense kritiek beseer is. Die beseerdes is op die toneel behandel voor hulle na nabygeleë hospitale geneem is vir verdere behandeling. Die oorsaak van die ongeluk is nog nie bekend nie en word deur die polisie ondersoek.